Quidam miles nomine Artaldus, spreto seculo, seipsum decrevit offerre Deo in hoc loco. In primis dedit in villa Bretchis medietatem clausi, id est vineæ arborumque per totam vineam nemus, quæ ex jure paterno illi devenerat, cum mansione vel tenemento ruricolæ. Item in villa Saviniaco viridiarium cum terra sibi pertinente, servumque Girardum et infantes ejus, cum omni sua integritate cunctisque sibi pertinenciis, ut ille pro Xccm libris a comite pignus possidebat. Item in barrochia Campiluci campum maximum terræ, cum vinea adjacente; terminat una pars vinea Petri præpositi, de alia via publica. Dedit etiam servum unum nomine Cassoer, prolemque ejus totam. Testes fuerunt Letbaldus Calvus de Copetra, Acelinus de Pigneria, Durannus de Crais, Walburga uxor domni Artaldi.